
«Тырысу синдромы кезіндегі шұғыл көмек»
	Қадам
	Әрекет алгоритмі

	1. Жағдайды бағалау және бастапқы деректерді жинау
	Оқиға орнын және бригаданың қауіпсіздігін тез бағалау.
Куәгерлерден нақтылау: талманың басталу уақыты, сипаты (жалпыланған/ошақтық), естен тану фактісі, жарақаттың болуы, дәрі-дәрмек қабылдауы, алкоголь немесе есірткі қолдануы, жүктілік бар-жоғы.

	2. Науқасты жарақаттан қорғау; дұрыс қалпын қамтамасыз ету
	Науқасты тегіс жерге жатқызу, омыртқалық жарақатқа күдік болмаған жағдайда – қырымен жатқызу (қауіпсіз қалып).
Бас астына жұмсақ (қатты емес) тіреу қою; өткір немесе қатты заттарды алыстату; ауызға бөтен заттар салмау; қозғалыстарды күштеп шектемеу; жарақат қаупі туындаған жағдайда ғана – жұмсақ таңғыштармен жеңіл бекітуге болады.

	3. Жылдам бағалау (ABC принципі бойынша) және мониторингті қосу
	Ауа жолдарының өткізгіштігін, тыныс алудың және тамыр соғысының бар-жоғын бағалау; пульсоксиметр мен ЭКГ мониторды (мүмкіндік болса) қосу; артериялық қысымды өлшеу;
құсу немесе бөлінді болған жағдайда - ауыз-жұтқыншақты сорып тазалау; қажет болғанда дереу оттегі терапиясын (оксигенотерапия) бастау.

	4. Тікелей тырысуға қарсы терапия - бензодиазепиндер кезеңі
	Көрсеткіштері: талмалық белсенділіктің 5 минуттан астам созылуы немесе науқастың есі қалпына келмей қайталанатын ұстамалар.

Егер көктамырішілік (к/і) инъекция қолжетімді бар болса:
Лоразепам – 4 мг көктамыр ішіне баяу енгізіледі (2–4 минут ішінде).
Әсері болмаған жағдайда 5–10 минуттан кейін бір реттік дозаны қайталауға болады.

Көктамырішілік қолжетімділік болмаған жағдайда:
Мидазолам – бұлшықет ішіне 0,2 мг/кг (ең көбі шамамен 10 мг).
Диазепам – 0,15–0,2 мг/кг көктамыр ішіне (ең көбі 10 мг) немесе көктамырлық қолжетімділік болмаған жағдайда - тік ішек арқылы енгізіледі.

Сақтық шаралары: енгізуден кейін тыныс алу мен оттегі қанығуын (сатурацияны) бақылау қажет, себебі тыныс алу тежелуінің (респираторлық депрессияның) қаупі бар.

	5. Қолдаушы терапия - өмірге маңызды функцияларды тұрақтандыру
	Оттегінің жеткілікті болуын қамтамасыз ету (пульсоксиметрия арқылы бақылау);
егер SpO₂ төмендесе - маска немесе небулайзер арқылы оттегі беру.

Гипогликемия:
Капиллярлық глюкоза деңгейін дереу анықтау;
гипогликемия анықталған жағдайда - көктамыр ішіне (к/і) 50% декстроза ерітіндісін 20–50 мл (10–25 г) болюс түрінде енгізу;
қажет болса, қайталап енгізу және қандағы глюкоза деңгейін қалыпты көрсеткіштерде ұстау.
Мүмкіндігінше тезірек көктамырішілік (к/і) инъекция жолын қамтамасыз ету.

Инфузиялық терапия:
Гипотония кезінде - кристаллоидтар (500–1000 мл);
рефрактерлі гипотензияда - көрсеткіштер бойынша вазопрессорлар қолдану.

Антидоттар:
Опиоидтық улануға күдік болған жағдайда - налоксонды хаттамаға (протоколға) сәйкес енгізу.

Мониторинг:
Өмір көрсеткіштерін (витальды функцияларды) тұрақталғанға дейін үздіксіз бақылау.

	6. Бақылау және неврологиялық бағалау
	Тырысу эпизодының аяқталған уақытын тіркеу;
Науқастың есі қалпына келгеннен кейін - науқасты қырымен жатқызу және тынысын бақылау;
неврологиялық тексеріс жүргізу (шектеулі Глазго кома шкаласы бойынша, ошақтық неврологиялық белгілерді анықтау).

	7. Ұстама басылғаннан кейінгі бақылау және құжаттандыру
	Бақылау деректерін міндетті түрде құжаттау:
талманың басталу және аяқталу уақыты, енгізілген препараттар (дозасы мен енгізу уақыты),
терапияға берілген жауап.
Бақылау - талманың себебіне және енгізілген препараттарға байланысты бірнеше сағаттан кем болмауы тиіс.

	8. Жедел жәрдем шақыру
	Егер бензодиазепиндік терапия тиімсіз болса немесе
эпилептикалық статус ұзаққа созылса - жедел медициналық жәрдем шақыру.

	9. Аспаптық және зертханалық тексерулер - себептерді шұғыл анықтау
	Егер өмірінде алғаш рет ұстама болса немесе құрылымдық (органикалық) себепке күдік туындаса - шұғыл түрде бас миының КТ (компьютерлік томографиясын) жасау.
Ұстама сақталған жағдайда немесе инфекциялық процеске күдік болса - көрсеткіштер бойынша белдік (люмбальды) пункция жүргізу.

Міндетті зертханалық көрсеткіштер:
глюкоза, электролиттер (Na, K, Cl), кальций (Ca), магний (Mg),
креатинин, бауыр сынамалары, антиэпилептикалық препараттардың деңгейі (қолданылған болса), токсикологиялық талдау, ЭКГ.

Егер нон-конвульсивті эпилептикалық статусқа (НСЭ) күдік болса - ЭЭГ (электроэнцефалография) жүргізу немесе экспресс 8-каналды жазбаны қосу.

	10. Тасымалдау, тапсыру және симуляциялық талдау (debriefing)
	Тасымалдау:
Эпилептикалық статус белгілері, тыныс алу жеткіліксіздігі,
өмірінде алғаш рет дамыған жалпыланған ұстама, жарақат немесе науқастың жалпы жағдайының тұрақсыздығы кезінде -
жедел жәрдем бригадасын шақырып, науқасты неврология немесе реанимация бөліміне госпитализациялау.

Ақпаратты тапсыру (переадресация):
Қысқаша қорытындыны қамтуы тиіс: талманың басталу уақыты, енгізілген препараттар мен дозалар, терапияға реакция, тіршілік көрсеткіштері (витальды функциялар), жедел зертханалық нәтижелер.


Дағдыны меңгеруге арналған материалдық-техникалық база
«Тырысу синдромы кезіндегі шұғыл көмек» дағдысы ересек пациенттің жағдайын модельдеуге арналған жоғары шынайылықтағы роботтандырылған манекен-Apollo (Аполлон) ересек пациент-симулятор роботында пысықталады.
Неліктен дәл Аполлон:

пациенттің нақты клиникалық жағдайын динамикада модельдеуге мүмкіндік береді;

тыныс алуды, кеуде қуысының қозғалысын, пульсті, артериялық қысымды, қарашықтардың реакциясын және басқа да физиологиялық параметрлерді көрсетеді;

SpO₂, ЭКГ және артериялық қысымды мониторингілеуге мүмкіндік береді;

тыныс алу жолдарының өткізгіштігін қамтамасыз етуді, Амбу қапшығымен вентиляция жасауды және интубацияны пысықтауға мүмкіндік береді;

көктамыр ішіне және бұлшықет ішіне инъекция жасау мүмкіндігі қарастырылған;

студенттің жасаған әрекеттеріне байланысты роботтың жағдайын өзгертуге болады, бұл көрсетілген көмектің тиімділігін бағалауға мүмкіндік береді.
Осылайша, Аполлон аталған дағды үшін таңдалды, себебі құрысу синдромы бір ғана манипуляцияны орындауды емес, пациенттің жағдайын кешенді бағалауды және жүргізілген араласулардан кейін оның жағдайын динамикалық бақылауды талап етеді. Бұл ересек пациентке шұғыл көмек көрсету сабағын нақты клиникалық жағдайға барынша жақындатуға мүмкіндік береді.

Нақты жұмыс жүргізілетін құрал:
Apollo (Аполлон) ересек пациент-симуляторы, шынайылықтың VI деңгейі, CH.APP-200 моделі.

